《吊达奚司空次苏应机原韵 其二》
明代·陈仕俊

海国东南自一涯，故乡何处梦中赊。祇应肠断无归路，却有游魂得到家。

仙骨已看成槁木，世缘真信是空花。惟馀手植波罗树，叶叶风吹自怨嗟。

作者简介：陈仕俊，字哲卿，号云颠。东莞人。五以儒士应举，明世宗嘉靖二十二年（一五四三）佹而复失。遂隐居不出，大放于文词。晚读书于旗峰书舍，莫知所终。著有《雪颠集》。民国《东莞县志》卷五八有传。